Մաքս Բարֆելդտ

Մաքս Բարֆելդտ (, ), գերմանացի դրամագետ և ռազմական գործիչ, հետևակի գեներալ, Առաջին համաշխարհային պատերազմի մասնակից։  Անտիկ դրամագիտության բնագավառի խոշոր մասնագետ, հատկապես Հռոմի հանրապետության դրամների գծով։ 

Գերմանացի դրամագետ Էմիլ Բարֆելդտի կրտսեր եղբայրը։

Կենսագրություն 
Սովորել է Վալշտատի և Բեռլինի կադետական կորպուսում։ Պատանեկան տարիներից հրապուրվել է դրամագիտությամբ։  Մասնագիտացել է հիմնականում Հռոմեական հանրապետության և Ներքին Սաքսոնիայի դրամների գծով։ 1873 թվականին, ստանալով սպայական կոչում, գործուղվել է 75-րդ հետևակային գունդ։ 1874 թվականին Շտադում լույս է ընծայում դրամագիտության մասին իր առաջին աշխատությունը։ 1874 թվականից եղել է «Numismatisch-Spragistischen Anzeiger. Zeitung für Münz-, Siegel-und Wappenkunde» հանովերյան թերթի խմբագրի տեղակալը։ 1876 թվականից մինչև 1882 թվականը Շտադի գնդային համհարզն էր, միաժամանակ տեղական պատմա-գավառագիտական ընկերության քարտուղարը։ 1878 թվականին ամուսնացել է։ 1882 թվականից մինչև 1885 թվականը սովորել է Պրուսական ռազմական ակադեմիայում։ 1911 թվականից honoris causa Գիսենի համալսարանի փիլիսոփայության դոկտոր է, 1921 թվականից  Հալլեի համալսարանի պատվավոր պրոֆեսոր։ 1911 թվականից մինչև 1913 թվականը Օլշտինի  37 դիվիզիայի հրամանատարն էր։ 1912 թվականին պարգևատրվել է  Թագավորական դրամագիտական ընկերության մեդալով։ 1913 թվականին  ստանում է պրուսական տոհմական ազնվականի տիտղոս։

Առաջին համաշխարհային պատերազմի սկզբում եղել է 19-րդ ռեզերվային դիվիզիայի հրամանատար, իսկ  1915 թվականի հունիսից մինչև 1916 թվականը՝ 10-րդ ռեզերվային դիվիզիայի։ Մասնակցել է Շարլերուի, Սեն-Կանտենի, Մառնի, Շամպանի առաջին և Վերդենի ճակատամարտերին։ 1917 թվականին ընդունվել է Գերմանական հայրենական կուսակցության մեջ, ավելի ուշ Գերմանական ազգային հայրենական կուսակցության և Պողպատյա սաղավարտի։

Հիմնական աշխատություններ 
 Nachträge und Berichtigungen zur Münzkunde der römishen Republik im Anschluβ an Babelon’s Verzeichnis der Consular - Münzen ets. 3 Bde. - Wien, Hildesheim, 1897-1913;
 Sammlung römischer Münzen der Republik und des West - Kaiserreiches. - Halle, 1922;
 Die römischen Goldmünzprägungen während der Republik und unter Augustus. - Halle, 1923;
 Niedersächsisches Münzarchiv. Verhandlungen auf Kreis- und Münzprobationstagen des Niedersächsischen Kreises 1551-1625. 4 Bde. - Halle, 1927-1930.

Գրականություն

Ծանոթագրություններ

Արտաքին հղումներ 
 Bahrfeldt, Max Ferdinand von (seit 1913), Deutsche Biographie 
 Max von Bahrfeldt, Martin-Luther-Universität Halle-Wittenberg 
 Bahrfeldt,Max von, Staatsbibliothek zu Berlin 
 Bahrfeldt, Max Ferdinand von 1856-1935 , Digital Library Numis 

Գերմանացի ռազմական գործիչներ
Առաջին համաշխարհային պատերազմի մասնակիցներ
Գերմանացի դրամագետներ